Ny ampitso tolakandro dia nigadona teny soarano ny train nitondra azy roa lahy niala tany ambatosoratra. Natahotra ny fodiana hanoin-tsarotra izy ireo amin’ny fotoana efa mitehina ho maizimaizina, ka dia nanitsy avy hatrany ny toeram-pialan’ny aotomobilina mpitatitra olona ho any ankazotsara. 1430- nilentika indrindra ny masoandro raha niditra tao amin-dramarolahy, rodolphe sy rasolohery taitra mafy aho rodolphe, hoy i franchie sady tafatsangana izy. Arahaba tonga soa ! Inona avy no hitanao ? Hoy ihany izy nanohy ny teniny. Nandeha niantso haingana an-drabarisoa mivady rasolohery, araka ny resaka vao nifanarahana teo noho eo. Saro-dazaina ary tsy misy rahateo teny mahalaza ny fihaonana 1435. Nampitaintaina ny fianakaviana ifanatrehana. Hafaliana ? Fiemponemponana ? Tahotra ? Fihetseham-po mifamahofaho ? Ireo rehetra ireo dia fihetseham-pon’ny rnpianakavy tsy naha hinan-kanina, kanefa dia toy ny nahita sy nandre vara-datsaka. Nitsangana rabesa rodolphe ary nivavaka ka nisaotra an’andriamanitra noho ny tana- maheriny nitantana ny dian’izy mirahalahy, ka tonga soa aman-tsara, rehefa nahita izay notadiavina. 1440 ho lava ny resaka ry izy mianakavy, raha ho tantaraiko amin’ny antsipirihany ny ampahany voalohany mikasika ny fihaonanay tamin’ny pasitera teny imerimandroso sy tamin’i ramatoa vadin’i dokotera raveloariseheno teny ambato-soratra. Samia tony tsara, hoy i rodolphe, fa mbola azontsika mianakavy hiverenana aoriana amin’ny antsipiriany indray ny mikasika io ampahany voalohany amin’ny dianay io ary samia mangataka amim-pahanginana amin’andriamanitra, mba samy hahazo 1445. Fampaherezana raha ho vavolombelon’ny mpino manaiky ny fandaharany isika rehetra. Dia notantarainy ny resaka feno fanazavana nataon-dramatoa vadin’i dokotera raveloariseheno tao ambatosoratra. Nosoritiny manokana ilay indray maraina izay nangidy taminy tokoa -nahatongavan’ny miaramila ambatravatra sy namakiany ny varavarava ary nitondrany azy mianaka, dokotera raveloariseheno sy randria marc tamin’ny tositosika ho ao anaty wagon. Lo ilay 1450- wagon malazan’i moramanga izay nitondrana ary nahafatesan’ny olona 150 mahery tamin’ny vono moka mahatsiravina nataon’ny basy aman-tafondro. Niara-maty tamin’ireo olona rehetra ireo izany ny vadiny sy randria marc. Feo tony no nitenenany izany, dia feon’olona nanovo fampaherezana manokana tamin’ andriamanitra indreto àry, iny amin-drasolohery iny, hoy i rodolphe, ny entan-kely navelan’i randria marc 1455- tao aminy ary notehiriziny nandritry ny folo taona mahery. Hovahantsika ary hiara- mijery ny ao anatiny isika. Amin’ny teny indraimbava dia randriamaro havantsika io nitondra ny anarana randria marc io. Dia samy nangina daholo ny iray trano. Toy ny niseho matetika tamin’ny fivoriana teo aloha, dia i francine hatrany no mitari-dresaka voalohany. 1460 dia mba ahoana àry ny hevitrao rodolphe ? Iza no nanova ny anaran-drandriamaro ho randria marc ? Ary inona no antony lehibe nahatonga izany ? Izao aloha, hoy i rodolphe, aoka samy mba haka sary an’eritreritra isika momba ny fikorontanana tsy hay lazaina tany an-toera-niadiana. Ny fitalakotrokotroky ny aeroplanina, ny fidoboky ny tafondro tsy ifandrenesana sy ny bala vary raraka alefan’ny basy maro vava ; izany rehetra izany 1465- niampy ny tora-jofon’ny fofom-banja sy ny kiakiaka na ny antsoantson’izay naratra, dia miara-miseho sy mifamahofaho andro aman’alina maro mifanesy. Mila hivadika ny ati- dohan’ny mpiasa ao amin’ny sampan-draharaha miadidy ny kojakojan-taratasy, ao anatin’ny setroka mankarary maso. Ireo sokajin’olona ireo, araka ny finoako no mpikarakara itony solon- karatra vonjy maika itony. Tsy amam-polony na aman-jatony fa aman’arivony ny miaramila maratra na maty. Koa avy 1470- amin’ny asan’izy ireo izy samy frantsay tsy mahay teny ivelan’ny teniny no ipoiran’ny fahadisoan’ny soratra ataony amin’ny machine à écrire.